**Poziv na Dinamov Dječji dan**

Poštovani,

Javljam Vam se u ime MNK Futsal Dinamo, futsal kluba koji funkcionira prema demokratskom načelu, a poslovanje mu je u potpunosti transparentno. Izrazito mi je zadovoljstvo pozvati Vaše učenike na sudjelovanje u **Dinamovom Dječjem danu**. Manifestacija je to koja se održava u sklopu **Football Festa**, najvećeg regionalnog sajma nogometa i biznisa.

Za sve mlade Dinamovce, i one koji to žele postati, pripremili smo zadnjeg dana sajma (**30. listopada**) poseban dan, tijekom kojeg će moći trenirati s našim igračima, naučiti nešto o futsalu, te se, prije svega dobro zabaviti. U **11 sati** održat ćemo trening za vrtićku dob, dok nas u **15 sati** očekuje trening za sve osnovnoškolce. Naravno, druženje i zabava trajat će tijekom čitavog dana.

Na klupskom će se štandu sva djeca moći upisati u **Dinamovu Školu futsala**. Zajedno s roditeljima moći će se i učlaniti u klub, te postati dio Dinamove obitelji. Isto tako, moći će kupiti i klupski suvenire i godišnje ulaznice.

Stoga Vas sve još jednom iskreno pozivamo da posjetite Dinamov štand na Football Festu, **paviljon 11a Zagrebačkog velesajma**, od četvrtka do nedjelje (27. do 30. listopada) od 10 do 21 sat.

Unaprijed zahvaljujemo i radujemo se Vašem dolasku.

S poštovanjem,

Matija Đulvat, predsjednik MNK Futsal Dinamo